Månedsrapport mars 20201 Smørblomsten

Fagområdet som vi jobber ekstra med: kommunikasjon, språk og tekst

Hjertevekstverdi: hjelpe hverandre

Denne måneden ble litt annerledes enn vi skulle ønske, det ble rødt nivå. Vi delte gruppen i to, etter alder. Vi delte avdelingen i to etter hvor det var hensiktsmessig, f eks at de yngste fikk delen med stellerom. Barna synes det nok var rart å ikke få leke med alle lekene, ikke leke med alle på avdelingen. Vi ser de savner hverandre, for av og til titter de over kanten til hverandre.

Vi ser mye positivt komme ut av å ha rødt nivå. Vi ser en roligere barnegruppe i begge grupper, vi kan lettere tilrettelegge aktiviteter og dagsrytme. Eksempler på dette er at de yngste barna får roligere dager, og de eldste kan gå på lengre turer. Det er mange ting vi savner med å være alle sammen, men nå velger vi å se på de positive sidene som kommer med rødt nivå.

Med rødt nivå og aldersinndelte grupper lagde vi en del påskepynt som var mer tilpasser aldersnivå. De fikk utfordret finmotorikken, og på samme tid fikk de hjem mye fin påskepynt. Ønsker alle en fin påske!